b'\n_START_ARTICLE_\nFranklin Delano Roosevelt\n_START_SECTION_\n\xc5\xbdivljenje\n_START_PARAGRAPH_\nPo odra\xc5\xa1\xc4\x8danju v eni najbolj uglednih newyor\xc5\xa1kih nizozemskih dru\xc5\xbein je diplomiral iz zgodovine v Harvard kolid\xc5\xbeu in se \xc5\xbee med \xc5\xa1tudijem pri\xc4\x8del udejstvovati v politiki, pa tudi njegov daljni sorodnik Theodore Roosevelt kandidira za predsednika. Sam Franklin Delano je bil tedaj prepri\xc4\x8dan demokrat in je pomagal pri kampanji njegovega tedanjega nasprotnika. Okoli 1902 spozna tedaj otro\xc5\xa1ko znanko in bodo\xc4\x8do \xc5\xbeeno Eleanor Livingston (1884\xe2\x80\x931962), s katero sta bila daljna sorodnika, kar je veljalo tudi za njegove star\xc5\xa1e. Leta 1905 se poro\xc4\x8dita._NEWLINE_Po diplomi se loti Harvard Law School, a \xc5\xa1tudija ne dokon\xc4\x8da, saj pridobi vmes licenco leta 1907 za vstop v odvetni\xc5\xa1ko zbornico. Leta 1908 postane dobro pla\xc4\x8dan pravnik za korporativno pravo v Wall Street._NEWLINE_V dr\xc5\xbeavnih volitvah 1910 ga demokrati kandidirajo za dr\xc5\xbeavni senat, deloma zato, ker je republikanski Theodore Roosevelt bil ugleden politik nasprotne stranke. Nepri\xc4\x8dakovano je tudi izvoljen, hitro se tudi uveljavi v dr\xc5\xbeavi kot pomemben politik za naprej in zmaga tudi naslednje volitve. Kot podpornik Woodrowa Wilsona pomembno pridobi na vizionarstvo ob njegovem vzponu na predsedni\xc5\xa1ko mesto in s prvo svetovno vojno postane imenovan za delo v mornarnici, med vojno pa se mo\xc4\x8dno zavzema za razvoj podmornic._NEWLINE_Po vojni i\xc5\xa1\xc4\x8de napredovanja v politiki in leta 1920 mu je ponujeno mesto podpredsednika na predsedni\xc5\xa1kih volitvah pod James H Coxom. Premaga ju Warren G Harding in Calvin Coolidge, tako da se vrne v odvetni\xc5\xa1tvo. Kmalu zatem oboli in je diagnosticiran z otro\xc5\xa1ko paralizo. Sramuje se svoje bolezni, posku\xc5\xa1a vse vrste terapij in se na vse na\xc4\x8dine izogiba javnemu prikazovanju svoje ohromljenosti._NEWLINE_Leta 1929 kandidira za guvernerja dr\xc5\xbeave New York. Svoj mandat po tesni zmagi zaznamuje s socialnimi programi v \xc4\x8dasu hude gospodarske krize. Ponovno je izvoljen za \xc5\xa1e en mandat._NEWLINE_Roosevelt je bil 32. predsednik ZDA od leta 1933 naprej. Najbolj je znan po vodenju ZDA v \xc4\x8dasu druge svetovne vojne in po uvedbi nove ekonomske politike, imenovane New Deal med svetovno gospodarsko krizo pa tudi programom uvedbe javnih del na podro\xc4\x8dju celih ZDA, kjer je bele\xc5\xbeena tudi 30 procentna anketna brezposelnost. Odslu\xc5\xbeil je 4 mandate in tako do danes ostaja edini ameri\xc5\xa1ki predsednik, ki je slu\xc5\xbeil ve\xc4\x8d kot dvakrat. Svoje dolgo obdobje predsednikovanja je za\xc4\x8del leta 1933, ko je premagal Hooverja z veliko prednostjo zaradi zavzemanja za to, da je republikanska stranka bila odgovorna za gospodarsko krizo. Kmalu po izvolitvi so ga poskusili ubiti. Njegov program New Deal se je odlo\xc4\x8dno spopadel z veliko depresijo, ki se je za\xc4\x8dela po zlomu borze leta 1929. Na predsedni\xc5\xa1kih volitvah leta 1936 je zmagal z veliko ve\xc4\x8dino. V njegovem drugem mandatu (1936-1940) so se za\xc4\x8dele pojavljati slabosti njegovega programa New Deal, zaradi \xc4\x8desar je dobil veliko nasprotnikov. Ko se je leta 1939 v Evropi za\xc4\x8dela druga svetovna vojna, je ve\xc4\x8dina Ameri\xc4\x8danov podpirala izolacionizem, sam je temu nasprotoval. Po padcu Francije leta 1940 so ZDA mo\xc4\x8dno podprle Zdru\xc5\xbeeno kraljestvo v boju proti nacisti\xc4\x8dni Nem\xc4\x8diji, vendar pa se vse do Pearl Harborja niso vklju\xc4\x8dile v veliko vojno. Ukrepi, kot sta bila sporazum o zamenjavi ru\xc5\xa1ilcev za ozemlja ter zakon o posojilu in zakupu, so bili zna\xc4\x8dilni za njegovo politiko. Na volitvah leta 1940 je bil izvoljen za tretji, leta 1944 pa za \xc4\x8detrti mandat, vendar je zaradi slabega zdravja umrl \xc5\xa1e pred koncem vojne.\n_START_SECTION_\nDedi\xc5\xa1\xc4\x8dina\n_START_PARAGRAPH_\nPrebivalstvo ZDA \xc5\xa1e vedno \xc5\xa1teje Roosevelta med najuglednej\xc5\xa1e in pomembnej\xc5\xa1e predsednike svoje zgodovine, zgodovina se prav tako strinja, da gre za pomembnega dr\xc5\xbeavnika. Med njegovo vlado so se znatno raz\xc5\xa1irili programi javne porabe in mo\xc4\x8dno spremenili politiko potro\xc5\xa1nje v ZDA. Predsednik je mo\xc4\x8dno spremenil tudi pomen liberalizma za kasnej\xc5\xa1e generacije. Znan je tudi kot predsednik, ki je ukinil prohibicijo alkohola v ZDA. V mednarodnem prostoru se je predsednik uveljavil kot dejavnik in podpornik zavezni\xc5\xa1kih sil \xc5\xbee v zgodnjih dneh druge svetovne vojne. Izolacionisti, ki so \xc5\xbeeleli, da se ZDA umakne iz mednarodnih udejstvovanj in se posveti predvsem lastnemu gospodarstvu, so ga podpirali v krepitvi kulturnih in druga\xc4\x8dnih udejstvovanj z Evropo in drugimi celinami, saj je krepilo gospodarstvo ob bli\xc5\xbeajo\xc4\x8di se vojni.  Po njegovi smrti je njegova vdova Eleanor ostala pomemben dejavnik pri oblikovanju Organizacije Zdru\xc5\xbeenih narodov in osnovanju Splo\xc5\xa1ne dekleracije \xc4\x8dlovekovih pravic. Mnogi \xc4\x8dlani njegove administracije so ostali pomembni \xc4\x8dleni tudi kasnej\xc5\xa1ih predsednikov Trumana, Kennedya in Lyndona Johnsona._NEWLINE_Rooseveltov dom je sedaj muzej in sede\xc5\xbe njegove predsedni\xc5\xa1ke knji\xc5\xbenice. Tudi mnoge druge rezidence za \xc4\x8dasa njegovega \xc5\xbeivljenja so postale muzeji. Postavljeni so mnogi kipi in memorialni objekti in mostovi z njegovim imenom. Sam je \xc5\xbeelel skromno obele\xc5\xbeje. Obele\xc5\xbeen je tudi na kovanec denarju 10c. Po njemu je imenovana letalonosilka, pari\xc5\xa1ka metro postaja in stotine ulic in \xc5\xa1ol. Velja za zgodnjega in mo\xc4\x8dnega podpornika Skavtskega gibanja.'